Борислав Михайлов подаде оставка | Грамофона - новини от Бургас, България и света.
15.10.2019 , 15:54 | Автор : Gramofona.com
Борислав Михайлов подава оставка като президент на Българския футболен съюз. Оставката му обаче ще бъде представена официално пред Изпълкома в петък, става ясно от съобщение на сайта на БФС.
„Позицията му е следствие от създалото се напрежение в последните дни; обстановка, която е в ущърб на българския футбол и на Българския футболен съюз. След дългите години, прекарани на поста, и с множеството си контакти на високо международно ниво, г-н Михайлов изразява категоричната си готовност да продължава да помага за развитието на българския футбол по всякакъв начин“, съобщават от пресцентъра на футболния съюз.
След позорната загуба с 0:6 от Англия и поведението на феновете снощи, днес дори и премиерът Бойко Борисов си позволи да се намеси във футболните дела. Той заяви, че държавата спира всякакви отношения с БФС, дори и финансови, докато начело на съюза е Борислав Михайлов.